**Zagreb, rujan 2023.**

**PREDMET: Zahtjev za dostavu ponude**

**PREDMET NABAVE: Usluga rezidenta glavnog projekta za projekt ET-RISE**

**EVIDENCIJSKI BROJ NABAVE: JN192/23**

Naručitelj Fakultet strojarstva i brodogradnje Sveučilišta u Zagrebu pokrenuo je postupak jednostavne nabave za nabavu **usluge revidenta glavnog projekta u sklopu projekta ET-RISE** - Infrastrukturno jačanje IRI kapaciteta u području energetike i transporta KK.01.1.1.09.0028.

Nabavu financira Europski fond za regionalni razvoj kroz projekt Infrastrukturno jačanje IRI kapaciteta u području energetike i transporta KK.01.1.1.09.0028.

Sukladno Pravilniku o provođenju postupaka jednostavne nabave, članku 4. Jednostavne nabave jednake ili veće od 2.650,00 eura, a manje od 13.270,00 eura bez PDV-a Naručitelj provodi upućivanjem zahtjeva za prikupljanje ponuda, sa svim bitnim uvjetima vezanim za predmet nabave, e-poštom određenom broju gospodarskih subjekata.

**OPIS PREDMETA NABAVE**

Predmet nabave je **Usluga revidenta glavnog projekta za projekt ET-RISE** prema opisu posla niže navedenom. Predmet nabave nije podijeljen u grupe.

**Ukupna procijenjena vrijednost nabave: 4.645,30 eura bez PDV-a**

Ukupna cijena ponude uključuju sve troškove ponuditelja.

**Opis posla:**

Fakultet strojarstva i brodogradnje provodi nabavu usluga projektiranja za rekonstrukciju istočne zgrade Fakulteta strojarstva i brodogradnje koja će obuhvaćati nadogradnju 4. kata te preuređenje dijela prizemlja postojeće zgrade.

Projektni zadatak obuhvaća izradu idejnog, glavnog i izvedbenog projekta rekonstrukcije (nadogradnje 4. kata) istočne zgrade FSB-a uključujući i preuređenje dijela prizemlja te eventualno potrebne intervencija na ostatku građevine potrebne za ispunjavanje temeljnih zahtjeva za građevinu. Ugovoreni projektant u procesu je izrade glavnog projekta.

Usluga revidenta glavnog projekta treba obuhvaćati analizu dokaza i ispunjavanja temeljnog zahtjeva mehaničke otpornosti i stabilnosti konstrukcije cjelokupne građevine na kojoj se provodi rekonstrukcija nadogradnjom.

S obzirom da se radi o nadogradnji građevine, odnosno rekonstrukciji, sukladno članku 24 , Tehničkog propisa za građevinske konstrukcije ( NN 17/17, 75/20, 7/22 ) potrebno je provesti dokaz nosivosti i stabilnosti cjelokupne građevine, prema danas važećim propisima.

Napominjemo da se na zgradi trenutno provodi projekt potresne obnove zgrade te je glavni projekt obnove izrađen.

Prostorni pokazatelji istočne zgrade FSB-a

Ukupna GBP ~ 6.683 m2

* izgrađenost~ 2.301 m2
* visina 3E - 5E (?)
* Nadogradnja kata – novih 1300 m2
* Preuređenje prizemlja – postojećih 250m2

**OPĆI PODACI**

**1. Kriterij za odabir ponude**: Najniža cijena

**2. Rok isporuke usluge**: 15 dana od dana dostave projektne dokumentacije na kontrolu projekta

**3. Način plaćanja:** Nakon urednog izvršenja cjelokupnog predmeta nabave, Naručitelj izrađuje Zapisnik kojim potvrđuje da je usluga izvršena, a navedeni zapisnik izvršitelj usluge dostavlja kao prilog e-Računu.

Naručitelj će plaćanje izvršiti u roku od 30 (trideset) dana od dana urednog zaprimanja sve e-računa.

Prema Zakonu o elektroničkom izdavanju računa u javnoj nabavi (NN 94/18), Naručitelj je s 1. prosincem 2018. godine obvezan zaprimati i obrađivati te izvršiti plaćanje elektroničkih računa i pratećih isprava izdanih sukladno europskoj normi, a od 1. srpnja 2019. izdavatelji elektroničkih računa obvezni su izdavati i slati elektroničke račune i prateće isprave sukladno europskoj normi.

**4. Rok valjanosti ponude**: minimalno 30 dana.

**5. Izdaje se narudžbenica**

**6. ROK I NAČIN DOSTAVE PONUDE:**

Način dostavljanja ponude: Elektronička pošta

**Rok za dostavu ponude: najkasnije do 7. rujna 2023. do 12,00 sati**

Ponude se predaju elektroničkim putem na adresu elektroničke pošte tihana.damic@fsb.hr i nabava@fsb.hr s naznakom predmeta nabave **Usluga revidenta glavnog projekta za projekt ET-RISE**

**5. SASTAVNI DIJELOVI PONUDE**

Ponudbeni list (ispunjen i potpisan od strane ponuditelja)

**6. KONTAKT OSOBA:**

Tihana Damić

elektronička pošta: tihana.damic@fsb.hr

U roku za dostavu ponuda gospodarski subjekti mogu zatražiti objašnjenima ili izmjene vezane uz poziv. Odgovor odnosno objašnjenje te izmijene vezane za poziv Naručitelj upućuje na isti način na koji je upućen poziv.